ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కేంద్ర ఆరోగ్య మంత్రిత్వ శాఖ అంగీకరించిన ఎన్ఇజివిఎసి కొత్త సిఫార్సులు
ఎన్ఇజివిఎసి కొత్త సిఫారసుల ప్రకారం కొవిడ్ నుండి కోలుకున్న 3 నెలల తరువాత టీకా వేయబడుతుంది
మొదటి డోసు తీసుకున్న తర్వాత కొవిడ్ బారిన పడితే కొవిడ్-19 నుండి కోలుకున్న 3 నెలల తర్వాత 2 వ డోసు వేయబడుతుంది.
పిల్లలకు తల్లిపాలిచ్చే మహిళలందరికీ కొవిడ్-19 టీకా సిఫార్సు చేయబడింది
వ్యాక్సినేషన్కు ముందు టీకా తీసుకునేవారికి ఎలాంటి రాపిడ్ యాంటీజెన్ పరీక్షలు అవసరం లేదు.
కొవిడ్-19 వ్యాక్సినేషన్ ప్రక్రియపై జాతీయ సాంకేతిక సలహా బృందం కొవిడ్-19 టీకాలకు సంబంధించి తాజా సిఫార్సులను కేంద్ర ఆరోగ్య మరియు కుటుంబ సంక్షేమ మంత్రిత్వ శాఖతో పంచుకుంది. ఈ సిఫార్సులు కొవిడ్-19 మహమ్మారి మరియు అభివృద్ధి చెందుతున్న ప్రపంచ శాస్త్రీయ ఆధారాలు, అభివృద్ధి చెందుతున్న పరిస్థితులపై ఆధారపడి ఉన్నాయి.
కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ ఈ సిఫారసులను అంగీకరించింది. అవి ఈ క్రింది విధంగా ఉన్నాయి మరియు వాటిని రాష్ట్రాలు మరియు యుటిలకు కూడా తెలియజేశారు:
కింది పరిస్థితుల్లో కొవిడ్-19 టీకాను వాయిదా వేయడం జరుగుతుంది:
i.ప్రయోగశాల పరీక్షల్లో సార్స్-2 కొవిడ్-19 నిర్ధరణ: కోవిడ్ -19 టీకాలు వారు కోలుకునే వరకూ 3 నెలల వాయిదా వేయబడతాయి.
ii.ఎస్ఎఆర్ఎస్-2 మోనోక్లోనల్ యాంటీబాడీస్ లేదా స్వస్థత కలిగిన ప్లాస్మా ఇచ్చిన ఎస్ఎఆర్ఎస్-2 కొవిడ్-19 రోగులు: కొవిడ్-19 టీకాలు ఆసుపత్రి నుండి విడుదలయ్యే తేదీ నుండి 3 నెలల వరకూ వాయిదా వేయబడతాయి.
iii.మొదటి డోసు తీసుకుని రెండవ డోసు తీసుకోవడానికి ముందు కొవిడ్-19 వైరస్ సోకిన వ్యక్తులు: కొవిడ్-19 అనారోగ్యం నుండి కోలుకున్న 3 నెలల అనంతరం మిగిలిన 2 వడోసు వ్యాక్సిన్ వేసుకోవాలి.
iv.ఆసుపత్రిలో చేరడం లేదా ఐసియు సంరక్షణ అవసరమయ్యే ఇతర తీవ్రమైన అనారోగ్యంతో బాధపడుతున్న వ్యక్తులు కూడా కొవిడ్-19 వ్యాక్సిన్ తీసుకునే ముందు 4-8 వారాలు వేచి ఉండాలి.
కొవిడ్ -19 వ్యాక్సిన్ అందుకున్న 14 రోజుల తర్వాత లేదా కొవిడ్-19 వ్యాధి బారిన పడినవాళ్లు ఆర్టీ-పిసిఆర్ పరీక్షల్లో నెగిటివ్ వచ్చిన తర్వాత రక్తదానం చేయవచ్చు
పాలిచ్చే మహిళలందరికీ కొవిడ్-19 టీకాలు వేయడం మంచిది.
కొవిడ్-19 వ్యాక్సినేషన్కు ముందు టీకా తీసుకునేవారికి ఎలాంటి రాపిడ్ యాంటీజెన్ పరీక్షలు అవసరం లేదు.
గర్భిణీ స్త్రీలకు కొవిడ్-19 టీకాలు వేయడంపై నేషనల్ ఇమ్యునైజేషన్ నేషనల్ టెక్నికల్ అడ్వైజరీ గ్రూప్  మరింత చర్చించి నిర్ణయం తీసుకోనుంది
ఈ సిఫారసులను గమనించి వాటి సమర్థవంతమైన అమలుకు అవసరమైన చర్యలు చేపట్టాలని సంబంధిత అధికారులను ఆదేశించాలని కేంద్ర ఆరోగ్య మంత్రిత్వ శాఖ రాష్ట్రాలు మరియు కేంద్రపాలిత ప్రాంతాలకు లేఖ రాసింది. ప్రజలకు మరింత అర్ధమయ్యేలా స్థానిక భాషల్లో అన్ని మాధ్యమాల్లో సమాచారం అందించాలని సూచించారు. టీకా సిబ్బందికి అన్ని స్థాయిలలో శిక్షణనివ్వాలని రాష్ట్రాలకు సూచించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
పుదుచ్చేరిలో ఎం.ఎస్.ఎం.ఈ. టెక్నాలజీ సెంటర్ ను ప్రారంభించిన - ప్రధానమంత్రి
ఈ రోజు జాతీయ యువజన దినోత్సవం సందర్భంగా, పుదుచ్చేరిలో నెలకొల్పిన ఎం.ఎస్.ఎం.ఈ. మంత్రిత్వ శాఖకు చెందిన టెక్నాలజీ సెంటర్ ను ప్రధానమంత్రి శ్రీ నరేంద్ర మోదీ ప్రారంభించారు. 122 కోట్ల రూపాయల పెట్టుబడితో, 10 ఎకరాల విస్తీర్ణంలో ఏర్పాటు చేసిన ఈ ప్రపంచ స్థాయి సాంకేతిక కేంద్రం 20,000 వేల మందికి శిక్షణ ఇవ్వడంతో పాటు, 2,000 ఎం.ఎస్.ఎం.ఈ. లకు మద్దతు ఇస్తుంది; 200 అంకుర సంస్థలను ప్రోత్సహిస్తుంది. తద్వారా స్థానిక ఆర్థిక వ్యవస్థను ఉన్నత శిఖరాలకు చేరుస్తుంది. ఈ ఎం.ఎస్.ఎం.ఈ. టెక్నాలజీ సెంటర్ ను ప్రధానమంత్రి ప్రారంభించడం వల్ల నైపుణ్యాభివృద్ధికి నూతన ఉత్సాహం లభించడంతో పాటు; స్థానిక యువతలో వ్యవస్థాపక స్ఫూర్తి పెంపొందుతుంది.
ఈ కార్యక్రమంలో - కేంద్ర మంత్రులు శ్రీ అనురాగ్ సింగ్ ఠాకూర్; శ్రీ నారాయణ్ రాణే; శ్రీ భాను ప్రతాప్ సింగ్ వర్మ; శ్రీ నిషిత్ ప్రమాణిక్; డా. తమిళిసై సౌందరరాజన్ తో పాటు, పుదుచ్చేరి ముఖ్యమంత్రి శ్రీ ఎన్. రంగస్వామి; పలువురు రాష్ట్ర మంత్రులు; పార్లమెంటు సభ్యులు పాల్గొన్నారు.
ఫ్లాగ్ షిప్ టెక్నాలజీ సెంటర్ సిస్టమ్స్ కార్యక్రమం కింద దేశవ్యాప్తంగా అభివృద్ధి చేసిన టెక్నాలజీ సెంటర్లు ఉత్పత్తి సౌకర్యాలు, మానవ వనరులను అభివృద్ధి చేయడం, సలహాలు, సంప్రదింపులు అందించడం, ఉత్తమ పద్ధతులను అనుసరించడం, పోటీతత్వాన్ని అభివృద్ధి చేయడం ద్వారా ఇప్పటికే ఏర్పాటైన ఎం.ఎస్.ఎం.ఈ. లతో పాటు, భవిష్యత్తులో ఏర్పాటు చేసే ఎం.ఎస్.ఎం.ఈ. లకు కూడా మద్దతు ఇస్తున్నాయి.
ఎం.ఎస్.ఎం.ఈ. మంత్రిత్వ శాఖ, తాను చేపట్టిన వివిధ ప్రయత్నాలు, కార్యక్రమాల ద్వారా సమ్మిళిత వృద్ధిని సాధించడానికి, స్థిరమైన ఉపాధి అవకాశాలను అందించడానికి, తద్వారా ప్రధానమంత్రి కోరుకునే ఆత్మ నిర్భర్ భారత్ ను సాధించే దిశగా ఈ రంగాన్ని పునరుద్ధరిస్తోంది.
ప్రధాన మంత్రి కార్యాలయం
పార్లమెంట్ బడ్జెటు సమావేశాల అంశంపై ఏర్పాటైన అఖిలపక్ష సదస్సు ను ఉద్దేశించి ప్రసంగించిన ప్రధాన మంత్రి
సాగు చట్టాల పై ప్రభుత్వ వైఖరి జనవరి 22 న ఉన్న విధంగానే ఉంది; వ్యవసాయ మంత్రి చేసిన ప్రతిపాదన ఇప్పటికీ స్థిరంగానే ఉంది: ప్రధాన మంత్రి
పార్లమెంట్ సాఫీ గా పనిచేయడం ముఖ్యమంటూ పునరుద్ఘాటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ శనివారం నాడు పార్లమెంట్ బడ్జెటు సమావేశాల అంశంపై ఏర్పాటైన అఖిలపక్ష సదస్సు ను ఉద్దేశించి ప్రసంగించారు.
మహాత్మ గాంధీ వర్ధంతి సందర్భం లో ఆయన కు ప్రధాన మంత్రి శ్రద్ధాంజలిని ఘటించారు. మహాత్ముని కలలను పండించేందుకు మనం పాటుపడాలి అని ప్రధాన మంత్రి అన్నారు. యుఎస్ఎ లో ఈ రోజు న ఉదయం మహాత్మ గాంధీ విగ్రహాన్ని అపవిత్రం చేయడాన్ని ప్రధాన మంత్రి ఖండిస్తూ, ద్వేషం తో కూడిన అలాంటి వాతావరణానికి మన ప్రపంచం లో చోటు లేదు అన్నారు.
వ్యవసాయ చట్టాల అంశం లో ప్రభుత్వం దాపరికం లేనటువంటి మనస్సు తో వ్యవహరిస్తోంది అని చెప్తూ ప్రధాన మంత్రి భరోసా ను కల్పించారు. ఈ అంశం లో ప్రభుత్వం వైఖరి జనవరి 22 న ఎలా ఉందో ఇప్పటికీ అదే విధంగా ఉంది అని ఆయన అన్నారు. వ్యవసాయ శాఖ మంత్రి చేసిన ప్రతిపాదన ఇప్పటికీ ఇంకా స్థిరంగానే ఉందని ప్రధాన మంత్రి తెలిపారు. చర్చలను ముందుకు తీసుకు పోవడానికి వ్యవసాయ శాఖ మంత్రి కి ఒక్క ఫోన్ కాల్ చేస్తే చాలు అని ప్రధాన మంత్రి అన్నారు.
ఈ నెల 26న జరిగిన దురదృష్టకర సంఘటన గురించి నేతలు ప్రస్తావించగా, చట్టం తన పని ని తాను చేసుకు పోతుంది అని ప్రధాన మంత్రి అన్నారు.
సమావేశం లో నేతలు ప్రస్తావించిన అంశాలపై సమగ్రంగా చర్చించడానికి ప్రభుత్వం సిద్ధంగా ఉంది అని ప్రధాన మంత్రి చెప్పారు. పార్లమెంట్ సాఫీ గా నడవడం, సభావేదిక మీద విస్తృతమైన చర్చలు జరగడం ముఖ్యం అని ఆయన పునరుద్ఘాటించారు. పదేపదే అంతరాయాలు జరుగుతూ ఉంటే చిన్న రాజకీయపక్షాలు నష్టపోతాయి, అవి వాటి అభిప్రాయాలను తగిన స్థాయి లో వ్యక్తం చేయలేకపోతాయి అని ప్రధాన మంత్రి వివరించారు. పార్లమెంట్ సక్రమంగా పనిచేసే విధంగాను, ఎలాంటి అంతరాయాలు ఎదురవకుండాను చూడవలసింది పెద్ద రాజకీయ పక్షాలే, అలా చూస్తే అప్పుడు చిన్న రాజకీయపక్షాలు వాటి అభిప్రాయాలను పార్లమెంటు లో వినిపించగలుగుతాయి అని ప్రధాన మంత్రి అన్నారు.
ప్రపంచ క్షేమం కోసం అనేక రంగాల లో భారతదేశం మహత్వపూర్ణమైనటువంటి పాత్ర ను పోషించగలుగుతుంది అని ప్రధాన మంత్రి అన్నారు. మన దేశ ప్రజల నైపుణ్యాన్ని, సాహసాన్ని గురించి ప్రధాన మంత్రి ప్రస్తావిస్తూ, అవి ప్రపంచ సమృద్ధి ని గుణాత్మకమైన రీతి న ఇంతలంతలు చేయడం లో ఓ శక్తి గా మారగలుగుతాయి అన్నారు.
గ్రామీణాభివృద్ధి మంత్రిత్వ శాఖ
ప్రపంచ బ్యాంక్ బృందంతో రివార్డ్ ప్రోగ్రామ్ అమలు తీరును సమీక్షించిన భూ వనరుల శాఖ కార్యదర్శి అజయ్ టిర్కీ
ప్రపంచ బ్యాంకు సహకారంతో సుస్థిర వ్యవసాయం కోసం వినూత్న విధానాలతో నది పరీవాహక ప్రాంతాల పునరుద్ధరణ కోసం అమలు జరుగుతున్న కార్యక్రమం  అమలు తీరును కేంద్ర భూ వనరుల శాఖ కార్యదర్శి శ్రీ అజయ్ టిర్కీ సమీక్షించారు.
నదీ పరీవాహక ప్రాంతాల పునరుద్ధరణ కోసం ప్రపంచ బ్యాంకు సహకారంతో రివార్డ్ కార్యక్రమం అమలు జరుగుతోంది. 2021లో ప్రారంభమైన కార్యక్రమం 2026 వరకు అమలు జరుగుతుంది. “రైతులకు స్థైర్యాన్ని కల్పించి గుర్తించిన నది పరీవాహక ప్రాంతాలలో రాష్ట్రాల సహకారంతో జాతీయ, రాష్ట్ర స్థాయి సంస్థల సామర్ధ్యాన్ని పెంపొందించడానికి రివార్డ్ కార్యక్రమం అమలు జరుగుతోంది. . గ్రామీణాభివృద్ధి మంత్రిత్వ శాఖలోని భూ వనరుల శాఖ, కర్ణాటక మరియు ఒడిశా రాష్ట్రాల్లో ఆధునిక వాటర్షెడ్ పద్ధతులను అమలు చేయడం లక్ష్యంగా ఈ కార్యక్రమం అమలు జరుగుతోంది. 4.5 సంవత్సరాల పాటు అమలు జరిగే కార్యక్రమం కోసం $ 167.71 మిలియన్లు ఖర్చు చేస్తారు. మొత్తం వ్యయంలో ప్రపంచ బ్యాంక్ $ 115 మిలియన్లు [కర్ణాటక , ఒడిశా , కేంద్ర భూ వనరుల శాఖ ] , రెండు భాగస్వామ్య రాష్ట్రాలు కర్ణాటక , ఒడిశా  సమకూర్చాయి. నిధుల నిష్పత్తి ప్రపంచ బ్యాంకు, రాష్ట్రాల మధ్య 70:30, ప్రపంచ బ్యాంకు,కేంద్ర భూ వనరుల శాఖ మధ్య 50:50 గా ఉంటుంది.
కేంద్ర స్థాయిలో కేంద్ర భూ వనరుల శాఖ కార్యక్రమం అమలు,పర్యవేక్షణ, సమాచారం, నైపుణ్య అభివృద్ధి బాధ్యతలు నిర్వర్తిస్తుంది.WDC-PMKSY 2.0కి అనుబంధంగా రివార్డ్ కార్యక్రమం అమలు జరుగుతుంది. భారతదేశంలోని ఇతర రాష్ట్రాల్లో WDC-PMKSY 2.0 ని అమలు చేయడానికి అవసరమైన శాస్త్రీయ కార్యకలాపాలు, ప్రదర్శనల అమలుకు అవసరమైన సహకారం అందిస్తుంది.
రివార్డ్ కార్యక్రమం అమలు జరుగుతున్న తీరును సమీక్షించడానికి, వచ్చే ఆరు నెలల్లో అమలు చేయాల్సిన కార్యక్రమాలను చర్చించడానికి శ్రీమతి ప్రీతి కుమార్ నేతృత్వంలోని ప్రపంచ బ్యాంకు బృందం కేంద్ర భూ వనరుల శాఖ ను, కార్యక్రమం అమలు జరుగుతున్న రాష్ట్రాలను సందర్శించింది. పర్యటన అనంతరం కార్యక్రమం అమలు జరుగుతున్న తీరు పట్ల సంతృప్తి వ్యక్తం చేసింది. లక్ష్యాల మేరకు కార్యక్రమం అమలు జరిగేలా చర్యలు తీసుకుంటున్న కేంద్ర భూ వనరుల శాఖ అధికారులను అభినందించిన ప్రపంచ బ్యాంకు బృదం, లక్ష్యాల మేరకు కార్యక్రమం పూర్తిగా అమలు జరిగేలా సహకరించాలని కోరింది.
రివార్డ్ కార్యక్రమం కింద బెంగళూరులో ఏర్పాటు చేసిన వాటర్షెడ్ కాంపోనెంట్పై సెంటర్ ఫర్ ఎక్సలెన్స్ను బలోపేతం చేయడం, సైన్స్ ఆధారిత వాటర్షెడ్ మేనేజ్మెంట్పై జాతీయ స్థాయి వర్క్షాప్ నిర్వహించడం, ల్యాండ్ రిసోర్స్ ఇన్వెంటరీ  విస్తరణకు సంబంధించిన ప్రోటోకాల్ల అభివృద్ధి చేయడం లాంటి అంశాలపై కేంద్ర భూ వనరుల శాఖ కార్యదర్శితో బృందం సభ్యులు చర్చించారు.
కేంద్ర భూ వనరుల శాఖ సంయుక్త కార్యదర్శి  శ్రీ నితిన్ ఖాడే, సీనియర్ అదనపు కమీషనర్, డాక్టర్ సి.పి. రెడ్డి, ప్రపంచ బ్యాంకు సభ్యులు, రివార్డ్ కార్యక్రమం నిపుణులు, కేంద్ర భూ వనరుల శాఖ అధికారులు సమావేశానికి హాజరయ్యారు.
ప్రధాన మంత్రి కార్యాలయం
యుపిఐ 2022 డిసెంబర్ లో 12.8 లక్షలకోట్ల రూపాయల విలువైన 782 కోట్ల లావాదేవీల మైలురాయి ని సాధించడం తో యుపిఐ చెల్లింపులకు ప్రజాదరణ పెరుగుతూ ఉండడం పట్ల సంతోషాన్ని వ్యక్తం చేసిన ప్రధాన మంత్రి
డిజిటల్ పేమెంట్స్ ను అక్కున చేర్చుకొన్నందుకు దేశ ప్రజల ను ఆయనమెచ్చుకొన్నారు
డిజిటల్ పేమెంట్స్ ను అక్కున చేర్చుకొన్నందుకు దేశప్రజల ను ప్రధాన మంత్రి శ్రీ నరేంద్ర మోదీ ప్రశంసించారు. భారతదేశం లో 2022వ సంవత్సరం డిసెంబర్ లో 12.8 లక్షల కోట్ల రూపాయల విలువ కలిగిన 782 కోట్ల యుపిఐ లావాదేవీలు నమోదైనటువంటి ఒక ప్రతిష్టాత్మక ఘటన చోటు చేసుకొంది.
ఫిన్ టెక్ రంగం లో నైపుణ్యం కలిగినటువంటి ఒక వ్యక్తి ట్విటర్ లో పొందుపరచిన సమాచారాన్ని ప్రధాన మంత్రి ఒక ట్వీట్ లో ప్రస్తావిస్తూ -
‘‘ఏ విధం గా అయితే మీరు యుపిఐ కి లోకప్రియత్వాన్ని పెంపొందింపచేస్తున్నారో, అది బలే బాగుందని నాకు అనిపించింది. నేను డిజిటల్ పేమెంట్స్ ను అక్కున చేర్చుకొన్నందుకు గాను నా తోటి భారతీయుల కు అభినందనల ను తెలియ జేస్తున్నాను. వారు సాంకేతిక విజ్ఞానం మరియు నూతన ఆవిష్కరణ ల పట్ల చెప్పుకోదగ్గ అనుకూలత ను చాటారు.’’ అని పేర్కొన్నారు.
జల శక్తి మంత్రిత్వ శాఖ
బిహార్లో 'స్వచ్ఛత హి సేవ'లో పాల్గొన్న 5.8 కోట్ల మంది ప్రజలు
జీవిక దీదీస్  బిహార్లో ''స్వచ్ఛత హి సేవ''- 2023 కార్యక్రమాలను ముందుండి నడిపిస్తున్నాయి, ‘వ్యర్థ రహిత భారతదేశం’ ప్రచారానికి నాయకత్వం వహిస్తున్నాయి. శ్రమదానం, పరిశుభ్రత కార్యకలాపాలపై స్థానికులకు అవగాహన కల్పించడం, పాల్గొనడం, ప్రోత్సహించడంపై ప్రధాన దృష్టి పెట్టారు. బిహార్ రాష్ట్రం మొత్తంలో సాధారణ స్థలాలు, మార్కెట్ ప్రదేశాలు, వీధులు, చెత్త ప్రదేశాలు, గంగా నది ఒడ్డు, పర్యాటక, చారిత్రక, మతపరమైన ప్రదేశాల్లో చెత్తను తీసేసేందుకు భారీ ప్రజా ఉద్యమం సాగుతోంది.
జీవిక బిహార్లో సుమారు 10 లక్షల మహిళా స్వయం సహాయక బృందాలు ఉన్నాయి. 74 వేలకు పైగా గ్రామ స్థాయి సంస్థల భారీ నెట్వర్క్ ఇది. తద్వారా, బిహార్లో 'స్వచ్ఛత హి సేవ' కోసం సుమారు 1.24 కోట్ల మంది మహిళలు ఏకం అయ్యారు, ‘నారీ శక్తి’ని ప్రతిబింబించారు.
హర్ దిన్-ఏక్ గావ్  కోసం ఒక సమగ్ర ప్రణాళిక రూపొందించడం జరిగింది. రాష్ట్ర, జిల్లా స్థాయల్లోని ప్రభుత్వ అధికారులు సహా సమాజంలోని అన్ని వర్గాల నుంచి చురుకైన భాగస్వామ్యం నెలకొంది. జిల్లా మేజిస్ట్రేట్లు కూడా తమ సిబ్బందితో వచ్చి స్వచ్ఛత కార్యక్రమాలు నిర్వహిస్తూ శ్రమదానం చేపట్టారు. భారీగా జనసంచారం ఉండే ప్రదేశాలు, స్థానిక మార్కెట్లు, వీధులు మొదలైన ప్రదేశాలను శుభ్రపరిచే కార్యక్రమాలను డీఎంలు చేపడుతున్నారు. 'వ్యర్థ రహిత భారతదేశం'ను ప్రచారం చేయడానికి, స్థానిక పారిశుద్ధ్య అవసరాలను పరిష్కరించడానికి ప్రభుత్వం జన్ సంవాద్లు నిర్వహిస్తోంది. పారిశుద్ధ్య కార్మికులను, వారి సేవలకు గుర్తుగా సత్కరించడంతోపాటు, వారి కోసం ప్రత్యేక ఆరోగ్య శిబిరాలు నిర్వహిస్తున్నారు.
పాఠశాల స్థాయిలో పరిశుభ్రత కార్యక్రమాలు చేపట్టడం, పాఠశాల పిల్లలకు పరిశుభ్రత ప్రాముఖ్యత గురించి అవగాహన కల్పించడం ద్వారా పిల్లలను సంపూర్ణ పారిశుద్ధ్యానికి తొలి మెట్టుగా మారుస్తున్నారు. తద్వారా, కుటుంబాలు, వారి చుట్టుపక్కల వారికి ఓడీఎఫ్ ప్లస్ సందేశాలను ప్రచారం చేసేలా పారిశుద్ధ్య ప్రచారకర్తలుగా వారిని మారుస్తున్నారు. సుమారు 30,000 పాఠశాల స్థాయి కార్యకలాపాలు చేపట్టారు, 65 లక్షలకు పైగా విద్యార్థులకు భాగస్వామ్యం కల్పించారు. వ్యక్తిగత గృహ మరుగుదొడ్లను నిర్మించడానికి గ్రామ స్థాయిలో సామూహిక సమావేశాలు నిర్వహిస్తున్నారు. ఇప్పటివరకు 36 వేల వ్యక్తిగత గృహ మరుగుదొడ్లు నిర్మించారు.
ప్రజా ప్రతినిధులు, క్షేత్రస్థాయి కార్యకర్తలు, సమాజంలోని ప్రముఖులతో జన సంవాద్ లేదా క్షేత్రస్థాయి సమావేశాలు నిర్వహిస్తున్నారు, తద్వారా గ్రామాలను ఓడీఎఫ్ ప్లస్గా మార్చేందుకు అందరూ కలిసి వస్తున్నారు. గృహ, సామాజిక స్థాయుల్లో ద్రవ & ఘన వ్యర్థాల నిర్వహణ కోసం అవగాహన, కార్యాచరణ చర్యలను రూపొందించడానికి స్వచ్ఛత చౌపల్స్ నిర్వహిస్తున్నారు.
రాష్ట్రంలోని 12 జిల్లాల్లోని 266 గ్రామ పంచాయతీల పరిధిలోని గంగా తీరాలను శుభ్రం చేసేందుకు రాష్ట్రం ప్రత్యేక ప్రచారానికి సిద్ధమైంది. సంఘాలు, నెహ్రూ యువ కేంద్రం, పారిశుధ్య కార్మికులు గంగానది ఒడ్డున పరిశుభ్రత పనుల్లో నిమగ్నమయ్యారు. అన్ని రకాల ప్రయత్నాల ద్వారా దాదాపు 5.80 కోట్ల మంది ప్రజలను 'స్వచ్ఛత హి సేవ'లో పాల్గొనేలా చేయడం ద్వారా పారిశుద్ధ్యం ప్రతి ఒక్కరి బాధ్యతగా బిహార్ మారుస్తోంది. తద్వారా, రాష్ట్రాన్ని ఓడీఎఫ్ ప్లస్ లక్ష్యాల దిశగా వేగంగా నడిపిస్తోంది.
(Visitor Counter : 27
ప్రధాన మంత్రి కార్యాలయం
దేశవ్యాప్తం గా గల టీకా మందు తయారీదారుల తో సమావేశాన్ని నిర్వహించిన ప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ దేశం లోని టీకా తయారీదారు సంస్థలన్నిటితో దృశ్య-శ్రవణ మాధ్యమం ద్వారా మాట్లాడారు. టీకా ల తయారీ లో వారు సాధించిన విజయాలను, వారి వృత్తిపరమైన నిబద్ధతను ఈ సందర్భంగా ఆయన ప్రశంసించారు. ‘‘సామర్థ్యం, వనరులు, సేవాభావా’’లే మన టీకాల పరిశ్రమకు బలాలని ప్రధాన మంత్రి శ్రీ మోదీ పేర్కొన్నారు. ప్రపంచం లో వారిని అగ్రస్థానాన నిలుతున్నది ఇవేనని వివరించారు. దేశం లోని టీకా తయారీ పరిశ్రమలపై విశ్వాసంతోనే మే 1వ తేదీ నుంచి దేశం లోని వయోజనులందరికీ టీకాలు ఇచ్చే కార్యక్రమానికి అనుమతి ని ఇచ్చినట్లు ప్రధాన మంత్రి తెలిపారు. తదనుగుణం గా వీలైనంత తక్కువ సమయం లోనే దేశ ప్రజలందరికీ టీకా లు ఇవ్వగలిగేలా ఉత్పత్తి సామర్థ్యాన్ని నిరంతరం పెంచాలని ఆయన వారిని కోరారు. అలాగే కొత్త టీకా మందు ల రూపకల్పన లో మన శాస్త్రవేత్త ల కృషి ని, వారు నిర్వహిస్తున్న అధ్యయనాలను కొనియాడారు.
రికార్డు సమయం లో టీకా ల అభివృద్ధి-తయారీ ఘనత వారిదే అని ప్రధాన మంత్రి అభినందించారు. మన దేశం లో తయారయ్యే టీకా లు చౌకైనవని ప్రధాన మంత్రి శ్రీ మోదీ పేర్కొంటూ- ప్రపంచం లోనే అతి పెద్ద టీకా ల కార్యక్రమాన్ని భారతదేశం లో నిర్వహించడం జరుగుతోంది అని వివరించారు.
టీకా మందు ల అభివృద్ధి- తయారీ ప్రక్రియ లో భాగం గా ‘మిశన్ కోవిడ్ సురక్ష’ కింద ప్రభుత్వ-ప్రైవేటు భాగస్వామ్యం స్ఫూర్తి తో దేశం నిరంతరం కృషి చేస్తుందని ప్రధాన మంత్రి శ్రీ నరేంద్ర మోదీ పేర్కొన్నారు. తదనుగుణం గా ఆరంభం నుంచి అంతం వరకు టీకా మందు ను అభివృద్ధిపరచడానికి ఒక ఇకోసిస్టమ్ ను రూపొందించడమైందని ప్రధాన మంత్రి అన్నారు. టీకా మందు తయారీదారులందరికీ సాధ్యమైన మేర సహాయం, వనరుల మద్దతు లతో పాటు టీకా మందు కు ఆమోదం తెలిపే ప్రక్రియ కూడా వేగవంతం, శాస్త్రీయం గా ఉండే విధం గా ప్రభుత్వం జాగ్రత్త తీసుకొందని ప్రధాన మంత్రి తెలిపారు. ప్రస్తుతం ప్రయోగ దశలో గల కొత్త టీకాల కు సాధ్యమైనంత వరకూ అన్నివిధాలా మద్దతు సహా సజావు గా ఆమోదం లభించే ప్రక్రియ ను చేపడతామని ఆయన హామీ ని ఇచ్చారు.
కోవిడ్-19 కి వ్యతిరేకం గా దేశం సాగిస్తున్న పోరాటం లో మన ప్రైవేటు రంగం లోని ఆరోగ్య సంరక్షణ మౌలిక వసతుల విభాగం పెద్ద పాత్ర ను పోషించిందని ప్రధాన మంత్రి శ్రీ నరేంద్ర మోదీ అన్నారు. రాబోయే రోజుల లో టీకా ల కార్యక్రమం లో ప్రైవేటు రంగం మరింత చురుకైన పాత్ర ను పోషించగలదని పేర్కొన్నారు. ఈ దిశ గా ఆస్పత్రులు-పరిశ్రమ మధ్య మెరుగైన సమన్వయం అవసరమని చెప్పారు.
దేశం లో 18 సంవత్సరాల వయస్సు పైబడిన అందరికీ టీకా మందు ను ఇప్పించేందుకు అనుమతి ని ఇవ్వాలని ప్రభుత్వం తీసుకొన్న నిర్ణయానికి, అధిక ప్రోత్సాహానికి, మరింత సౌలభ్యం కల్పించే దిశ లో అనేక చర్యల ను తీసుకొంటున్నందుకు గాను ప్రధాన మంత్రి కి టీకా తయారీదారులు ధన్యవాదాలు తెలిపారు. టీకా మందు ను అభివృద్ధిపరచడం, ఉత్పత్తి ప్రక్రియ ల దశల లో భారత ప్రభుత్వం నుంచి అందిన సమర్థన కు గాను ప్రధాన మంత్రి నాయకత్వాన్ని వారు కొనియాడారు. ఉత్పత్తి, రాబోయే వ్యాక్సీన్ కేండిడేట్ లు, కొత్త వేరియంట్ లపై పరిశోధన చేయడం గురించిన తమ ప్రణాళికల ను కూడా వారు చర్చ సందర్భం లో ప్రస్తావించారు.
ప్రధాన మంత్రి కార్యాలయం
లోహ్డీ సందర్భం లో ప్రజల కు శుభాకాంక్షల ను తెలిపిన ప్రధాన మంత్రి
లోహ్ డీ సందర్బం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియ జేశారు.
ప్రధాన మంత్రి ఒక ట్వీట్ లో -
‘‘మీ అందరి లోహ్ డీ మంగళప్రదం అగుగాక. ఈ పండుగ రోజు మన సమాజం లో సద్భావన స్ఫూర్తి ని మరింత గాఢం చేయు గాక. ఎల్లెడలా ఆనందం వెల్లివిరియాలని నేను కోరుకొంటున్నాను.’’ అని పేర్కొన్నారు.
ఆయుష్
రక్షణ, రైల్వే ఆసుపత్రుల్లో కొత్త ఆయుష్ విభాగాలు
దిల్లీ, ముంబయి, చెన్నై, కోల్కతా, గౌహతిలోని 5 రైల్వే జోనల్ ఆసుపత్రులలో ఆయుష్ యూనిట్లను ఏర్పాటు చేసేందుకు రైల్వే మంత్రిత్వ శాఖతో ఆయుష్ మంత్రిత్వ శాఖ అవగాహన ఒప్పందంపై సంతకాలు చేసింది.
ఆయుష్ మంత్రిత్వ శాఖ, రక్షణ మంత్రిత్వ శాఖతో కలిసి 12 ఆర్మ్డ్ ఫోర్స్ మెడికల్ సర్వీసెస్ ఆసుపత్రులు, 37 కంటోన్మెంట్ బోర్డ్ హాస్పిటల్స్లో ఆయుర్వేద ఓపీడీలను ఏర్పాటు చేసింది. ఈ సౌకర్యాలు 2022 జూన్ 1వ వారం నుండి విజయవంతంగా సేవలందిస్తున్నాయి.
ఆయుష్ మంత్రిత్వ శాఖ మెడికల్ వాల్యూ ట్రావెల్ కోసం ఛాంపియన్ సర్వీసెస్ సెక్టార్ స్కీమ్ అనే కేంద్ర పథకాన్ని అమలు చేస్తోంది. ఈ పథకంలో మూడు భాగాలు ఉన్నాయి  ఆయుష్ సూపర్ స్పెషాలిటీ హాస్పిటల్స్/ డేకేర్ సెంటర్లు  ఆయుష్ రంగంలో నైపుణ్యాభివృద్ధి  ఆయుష్ గ్రిడ్ స్థాపన.
ఛాంపియన్ సర్వీసెస్ సెక్టార్ పథకంలోని మొదటి భాగంలో ఆయుష్ సూపర్ స్పెషాలిటీ హాస్పిటల్స్/ డేకేర్ సెంటర్ల స్థాపన, ఇందులో గుర్తింపు పొందిన సిస్టమ్ల సూపర్ స్పెషాలిటీ హాస్పిటల్స్/డే కేర్ సెంటర్ల స్థాపన కోసం ప్రైవేట్ పెట్టుబడిదారులకు వడ్డీ రాయితీ రూపంలో నేషనల్ కమిషన్ ఫర్ ఇండియన్ సిస్టమ్ ఆఫ్ మెడిసిన్ చట్టం, 2020 లేదా నేషనల్ కమిషన్ ఫర్ హోమియోపతి  చట్టం, 2020 పాన్ ఇండియా ప్రాతిపదికన ఆర్థిక సహాయం అందించబడుతుంది. పథకం వ్యవధి 31 మార్చి 2022తో ముగిసింది. ఈ కాంపోనెంట్ మినిస్ట్రీ ఆఫ్ ఆయుష్ కింద దేశవ్యాప్తంగా ఆయుష్ ఆసుపత్రులు/కేంద్రాల ఏర్పాటు కోసం 81 ప్రతిపాదనలు అందాయి. 81 ప్రతిపాదనల్లో 03 ప్రతిపాదనలు ఆమోదించబడ్డాయి.
ఆయుష్ మంత్రిత్వ శాఖ సెంట్రల్ సెక్టార్ స్కీమ్ను అభివృద్ధి చేసింది. అదే ఆయుర్వాస్థ్య యోజన, దీనిలో సెంటర్ ఆఫ్ ఎక్సలెన్స్ కి సౌకర్యాల నవీకరణ అనే భాగం ఉంది. జాతీయ మరియు అంతర్జాతీయ స్థాయిలో ఆయుష్ ప్రమోషన్ కోసం అవసరమైన విద్య, సాంకేతికత, పరిశోధన & ఆవిష్కరణలు మరియు ఇతర రంగాలలో ఆయుష్ నిపుణులను బలోపేతం చేయడానికి ప్రసిద్ధ సంస్థల యొక్క విధులు మరియు సౌకర్యాల స్థాపన మరియు అప్గ్రేడేషన్కు మద్దతు ఇవ్వడం దీని ప్రధాన లక్ష్యం.
ఇన్స్టిట్యూట్ ఆఫ్ టీచింగ్ & రీసెర్చ్ ఇన్ ఆయుర్వేద -జామ్నగర్కు ఐటీఆర్ఏ చట్టం 2020 కింద అక్టోబరు, 2020లో మూడు వేర్వేరు సంస్థలను కలపడం ద్వారా జాతీయ ప్రాముఖ్యత హోదా ఇవ్వబడింది. అవి ఇన్స్టిట్యూట్ ఆఫ్ పోస్ట్ గ్రాడ్యుయేట్ టీచింగ్ అండ్ రీసెర్చ్ ఇన్స్టిట్యూట్ ఆఫ్ ఆయుర్వేద, జామ్నగర్, శ్రీ గులాబ్కున్వెర్బా ఆయుర్వేద మహావిద్యాలయ, జామ్నగర్ మరియు ఇండియన్ ఇన్స్టిట్యూట్ ఆఫ్ ఆయుర్వేద ఫార్మాస్యూటికల్ సైన్సెస్, జామ్నగర్. 22 సెప్టెంబర్, 2020 నుంచి ఐటీఆర్ఏ చట్టం, 2020 అమలులోకి వచ్చింది.
ఈ విషయాన్ని ఆయుష్ మంత్రి శ్రీ సర్బానంద సోనోవాల్ ఈరోజు లోక్సభలో లిఖితపూర్వకంగా సమాధానం ఇచ్చారు.
ప్రధాన మంత్రి కార్యాలయం
భారతదేశం లో అతిపొడవైన సీ బ్రిడ్జి ముంబయి ట్రాన్స్ హార్బర్ లింక్  పట్లసంతోషాన్ని వ్యక్తం చేసిన ప్రధాన మంత్రి
భారతదేశం లో అతి పొడవైన సీ బ్రిడ్జి ముంబయి ట్రాన్స్ హార్బర్ లింక్  పట్ల ప్రధాన మంత్రి శ్రీ నరేంద్ర మోదీ తన సంతోషాన్ని వెలిబుచ్చారు. అది తదుపరి తరానికి చెందినటువంటి మౌలిక సదుపాయాల లో భాగం అని, ప్రజల కు ‘జీవించడం లో సౌలభ్యాన్ని’ పెంచుతుందని ఆయన అన్నారు.
ఎమ్ టి హెచ్ ఎల్ యొక్క ప్రత్యేకత ను గురించి మహారాష్ట్ర ఉప ముఖ్యమంత్రి శ్రీ దేవేంద్ర ఫడ్ ణవీస్ ట్వీట్ కు ప్రధాన మంత్రి ప్రతిస్పందిస్తూ -
‘‘అది తదుపరి తరానికి చెందినటువంటి మౌలిక సదుపాయం ; ప్రజల కు ‘జీవించడం లో సౌలభ్యాన్ని’ పెంచుతుంది.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ఏశియాన్గేమ్స్ 2022 లో 25 మీటర్ ల పిస్టల్ ఈవెంట్ లో బంగారు పతకాన్ని మహిళ ల జట్టు గెలిచినందుకుసంతోషాన్ని వ్యక్తం చేసిన ప్రధాన మంత్రి
హాంగ్ ఝోవూ లో జరుగుతున్న ఏశియాన్ గేమ్స్ 2022 లో 25 మీటర్ ల పిస్టల్ ఈవెంట్ లో స్వర్ణ పతకాన్ని గెలిచిన సందర్భం లో మను భాకర్ గారు, రిదమ్ సంగ్ వాన్ గారు మరియు ఈశ సింహ్ గారులతో కూడినటువంటి మహిళల జట్టు కు అభినందనల ను ప్రధాన మంత్రి శ్రీ నరేంద్ర మోదీ తెలియజేశారు.
ప్రధాన మంత్రి ఎక్స్ మాధ్యం లో -
‘‘భారతదేశాని కి ఒక మార్గదర్శక ప్రాయం అయినటువంటి స్వర్ణ పతకం దక్కింది. మను భాకర్ గారు, రిదమ్ సంగ్ వాన్ గారు మరియు ఈశ సింహ్ గారులతో కూడినటువంటి 25 మీటర్ ల పిస్టల్ విమెన్ టీమ్ కు వారు సాధించిన ఘన విజయానికి గాను అభినందన లు.
వారి యొక్క ప్రశంసాయోగ్యమైనటువంటి టీమ్ వర్క్ కు గొప్ప ఫలితాలు లభించాయి. వారి భావి ప్రయాసల లో సైతం రాణించెదరు గాక.’’ అని పేర్కొన్నారు.
(
ఉప రాష్ట్రపతి సచివాలయం
కరోనా వ్యతిరేక పోరాటంలో భాగంగా ప్రధాని మోదీ పిలుపు మేరకు దీపాలు వెలిగించి సంఘీభావం తెలిపిన ఉపరాష్ట్రపతి దంపతులు
పరిస్థితులు చక్కబడే వరకూ కరోనా పై పోరుకు ప్రతి నెలా 30 శాతం వేతనాన్ని విరాళంగా ప్రకటించిన శ్రీ ముప్పవరపు వెంకయ్య నాయుడు
• సామాజిక మాధ్యమాల్లో వ్యాప్తి అవుతున్న తప్పుడు సమాచారం విషయంలో ప్రజలు అప్రమత్తగా ఉండాలని సూచన
• కరోనా మహమ్మారిని వ్యతిరేక పోరాటాన్ని ముందుండి నడిపిస్తున్న వైద్య, పారిశుద్ధ్య సిబ్బందికి సంఘీభావం
• దీప ప్రజ్వలన ద్వారా దేశ ప్రజలు దృఢ సంకల్పాన్ని ప్రదర్శించారని ప్రశంస
ప్రపంచాన్ని గడగడలాడిస్తున్న కరోనా మహమ్మారికి వ్యతిరేకంగా పోరాటం సాగించేందుకు దేశ ప్రజలంతా ఏకతాటి మీద నిలవాలని, ఈ పోరాటంలో అనుక్షణం అప్రమత్తంగా వ్యవహరించాలని ఉపరాష్ట్రపతి శ్రీ ముప్పవరపు వెంకయ్య నాయుడు పిలుపునిచ్చారు. వారి సతీమణి శ్రీమతి ఉషమ్మతో కలిసి ఇవాళ ఉపరాష్ట్రపతి నివాసంలో రాత్రి 9 గంటలకు దీపాలు వెలిగించి, కరోనాపై పోరును ముందుండి నడిపిస్తున్న వైద్యులు, పారామెడికల్ సిబ్బంది, పారిశుద్ధ్య కార్మికులకు సంఘీభావం తెలిపారు. ఈ సందర్భంగా కరోనా మీద భారతీయులు చేస్తున్న పోరాటానికి మద్ధతుగా.. పరిస్థితులు పూర్తిగా చక్కబడే వరకూ తన వేతనంలో ప్రతి నెలా 30 శాతాన్ని విరాళంగా ప్రకటించారు.
కరోనా మహమ్మారిని ఎదుర్కునేందుకు 130కోట్ల మంది భారతీయులు ఒకేతాటిపై ఉన్నారని చాటిచెప్పాలన్న ఉద్దేశంతో.. దేశ ప్రజలనుద్దేశించి ప్రధాన మంత్రి నరేంద్రమోదీ ఇచ్చిన పిలుపునకు ప్రజలందరూ స్పందించి.. విపత్కర పరిస్థితుల్లోనూ భారతీయులంతా ఐకమత్యంతో ఉన్నారనే తమ దృఢ సంకల్పాన్ని దీపాల వెలుగుల్లో ప్రదర్శించారని ఉపరాష్ట్రపతి ప్రశంసించారు.
కరోనా వైరస్ సవాల్కు వెరవకుండా.. భారతీయులంతా కలిసికట్టుగా ఈ మహమ్మారిపై పోరాటాన్ని కొనసాగిస్తున్నారన్నారు. కరోనా మహమ్మారి మీద పోరాటం ఓ ఎత్తైతే నిత్యం సామాజిక మాధ్యమాల్లో వస్తున్న తప్పుడు వార్తలు అంతకు మించిన వైరస్ లాంటివని, వీటి పట్ల ప్రజలు అప్రమత్తంగా ఉండాలని, ఎప్పటికప్పుడు సమాచారం గురించి స్పష్టంగా తెలుసుకుని మన మిత్రులకు, కుటుంబ సభ్యులకు ఆ విషయాన్ని తెలియజేయాలని సూచించారు. కరోనా లాంటి మహమ్మారి బారిన పడ్డ వారు ఎవరైనా బాధితులే అని ఇలాంటి విపత్కర పరిస్థితులను సంకుచిత దృక్పథంతో చూడడం తగదని హితవు పలికారు. ప్రభుత్వం సూచించిన మార్గదర్శకాలను ప్రతి ఒక్కరూ అర్థం చేసుకుని విధిగా పాటిస్తారని ఆశాభావం వ్యక్తం చేశారు.
దీప ప్రజ్వలన మనుషులను అజ్ఞానం నుంచి జ్ఞానమార్గంలోకి.. చీకటి నుంచి వెలుగులోకి వెళ్లేందుకు మార్గదర్శనం చేస్తుందన్న ఉపరాష్ట్రపతి, కరోనా చీకట్లను పారద్రోలడంలో ఎవరూ ఒంటరిగా లేరనే విషయాన్ని దీపాలు వెలిగించడం ద్వారా ప్రజలు స్పష్టం చేశారన్నారు. ఇకపైన కూడా లాక్డౌన్ సమయంలో ప్రజలందరూ ఇళ్లలోనే ఉంటూ వ్యక్తిగత పరిశుభ్రత, సామాజిక దూరాన్ని.. ప్రభుత్వం, వైద్య నిపుణులు సూచిస్తున్న ఇతర జాగ్రత్తలను పాటిస్తూ.. వైరస్ వ్యాప్తి చెందకుండా అడ్డుకోవడంలో సహకరించాలని మరోసారి ఉపరాష్ట్రపతి విజ్ఞప్తి చేశారు.
ఇలాంటి జాతీయ విపత్తు పరిస్థితుల్లో వలస కార్మికులు, పేదల ఆకలితీర్చడంతోపాటు వారికి నీడ కల్పించడం సమాజంలోని ప్రతి ఒక్కరి బాధ్యతని గుర్తుచేశారు. కరోనా సంబంధిత వార్తలను ప్రజలకు అందజేసేందుకు శ్రమిస్తున్న జర్నలిస్టులను కూడా ఈ సందర్భంగా ఉపరాష్ట్రపతి అభినందించారు.
(Visitor Counter : 192
ప్రధాన మంత్రి కార్యాలయం
ముంబై తాజ్మహల్ ప్యాలెస్లో 'ఎస్సిఒ’ చిరుధాన్య ఆహారోత్సవం: ప్రధానమంత్రి ప్రశంస
ముంబైలోని తాజ్మహల్ ప్యాలెస్లో షాంఘై సహకార సంస్థ  చిరుధాన్య ఆహారోత్సవం నిర్వహించడాన్ని ప్రధానమంత్రి శ్రీ నరేంద్ర మోదీ ప్రశంసించారు. స్థానిక ఎంపీ శ్రీ మనోజ్ కొటక్ ఈ ఉత్సవం గురించి ట్వీట్ చేశారు. ఈ వేడుకల నేపథ్యంలో జల్గావ్ జొన్న, నాగ్పూర్ సజ్జ, ఔరంగాబాద్ రాగి వంటి చిరుధాన్యాలతో తయారుచేసిన ఆహారపదార్థాలు తాజ్మహల్ ప్యాలెస్ హోటల్లో కొలువుతీరాయని ఆయన పేర్కొన్నారు.
ఈ ట్వీట్పై స్పందిస్తూ పంపిన సందేశంలో:
“శ్రీ అన్న’కు విశేష ప్రాచుర్యం కల్పించే దిశగా కృషిలో ఈ ఉత్సవాల నిర్వహణ ప్రశంసనీయం” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
ఒకటోక్వాడ్రిలాటరల్ లీడర్స్ వర్చువల్ సమిట్ లో ప్రధాన మంత్రి ప్రారంభిక వ్యాఖ్య లు
యోర్ ఎక్స్ లన్సిజ్,
అధ్యక్షుడు శ్రీ బైడెన్,
ప్రధాని శ్రీ మారిసన్ మరియు ప్రధాని శ్రీ సుగా,
మిత్రుల మధ్యకు రావడం బాగుంది.
ఈ కార్యక్రమాన్ని నిర్వహించ తలపెట్టినందుకుగాను అధ్యక్షుడు శ్రీ బైడెన్ కు నేను ధన్యవాదాలు తెలియజేస్తున్నాను.
ఎక్స్ లన్సిజ్,
మనం మన ప్రజాస్వామిక విలువ లు మరియు ఒక స్వాతంత్ర్యయుతమైనటువంటి, అరమరికల కు తావు ఉండని అటువంటి మరియు అన్ని వర్గాల ను కలుపుకొనిపోయేటటువంటి ఇండో- పసిఫిక్ ఆవిష్కారం కోసం మన యొక్క వచన బద్ధత ల ద్వారా ఏకం అయ్యాం.
ఈ రోజు న మన కార్యక్రమ పట్టిక - దేనిలో అయితే టీకామందు లు, జలవాయు పరివర్తన లతో పాటు కొత్త గా ఉనికి లోకి వస్తున్నటువంటి సాంకేతికత లు భాగంగా అవుతున్నాయో - అది క్వాడ్ ను ప్రపంచ హితం కోసం కృషి చేసే ఒక శక్తి గా తీర్చిదిద్దుతుంది.
నేను ఈ సకారాత్మకమైనటువంటి దృష్టి కోణాన్ని భారతదేశం యొక్క ప్రాచీన దర్శనం అయినటువంటి ‘వసుధైవ కుటుంబకమ్’ కు ఒక విస్తరణ గా చూస్తున్నాను. ‘వసుధైవ కుటుంబకమ్’ ప్రపంచాన్ని ఒక కుటుంబం గా భావిస్తుంది.
మనం మన ఉమ్మడి విలువల ను ముందుకు తీసుకుపోవడం కోసమూ, అలాగే ఒక సురక్షితమయినటువంటి, స్థిరమయినటువంటి మరియు సమృద్ధం అయినటువంటి ఇండో- పసిఫిక్ ను ప్రోత్సహించడం కోసమూ ఇదివరకటి కంటే మరింత అధికం గా కలసి పనిచేద్దాం.
క్వాడ్ యొక్క యుగం మొదలైంది అని ఈ రోజు న జరుగుతున్న ఈ శిఖర సమ్మేళనం తో అనుభవం లోకి వస్తున్నది.
ఇక ఇది ఈ ప్రాంతం లో స్థిరత్వాని కి ఒక ముఖ్య స్తంభం గా ఉంటుంది.
మీకు ఇవే నా ధన్యవాదాలు.